Baden-Baden

**Baden-Baden** er borg í sambandslandinu Baden-Württemberg í suðvesturhluta Þýskalands. Borgin er heimsþekktur heilsubær. Þar búa 53 þúsund manns (31. des 2013).

## Lega
Baden-Baden liggur nær vestast í Baden-Württemberg, milli Rínarfljóts og Svartaskógs. Næstu borgir eru Karlsruhe fyrir norðan (30 km), Stuttgart fyrir austan (50 km) og Strassborg í Frakklandi fyrir suðvestan (40 km).

## Orðsifjar
Rómverjar nefndu bæinn *Aurelia Aquensis*, sem merkir *Vötn Árelíusar*. Aurelius var auknefni keisarans Caracalla. Germanir þýddu heitið einfaldlega og nefndu bæinn Baden, sem merkir *böð* (í fleirtölu). Um aldir hét borgin einungis Baden, oft kallað *Baden in Baden* til aðgreiningar annarra borga sem heita Baden. En 1931 var ákveðið að breyta heiti borgarinnar í Baden-Baden til betri aðgreiningar.

## Skjaldarmerki
Skjaldarmerki borgarinnar er rauð skáhallt rönd á gulum grunni. Efst er gullkóróna í formi borgarveggja. Merkið kom fyrst fram 1421 og tilheyrði þá hertogunum í Zähringen. Kórónunni var ekki bætt við fyrr en á 19. öld.

## Saga Baden-Baden
Það voru Rómverjar sem stofnuðu borgina í kringum heitar laugar um 80 e.Kr. Þar voru reist mikil baðhús. Um 260 hertóku alemannar héraðið og við það hurfu Rómverjar þaðan. Í upphafi 12. aldar keypti Hermann II, greifi úr Zähringer-ætt, svæðið og kallaði sig markgreifa af Baden. Þetta var upphafið af Baden-nafninu, sem lifir enn í heitinu Baden-Württemberg. Árið 1250 fékk Baden borgarréttindi. En snemma á 14. öld var farið að nota heitu laugarnar á ný fyrir böð. Það var upphafið að heilsubænum Baden. Árið 1689 brenndu Frakkar borgina til kaldra kola í erfðastríðinu í Pfalz. Við það eyðilögðust böðin og þau lögðust af. Þeim var komið á aftur fyrr en í lok 18. aldar. Margt heldra fólk sótti borgina heim, sem hlaut viðurnefnið *Sumarhöfuðborg Evrópu* (París var vetrarhöfuðborgin). Reist voru lúxushótel og spilavíti (1810-11). 1931 fór fram nafnabreyting á borginni, þannig að nú hét hún formlega Baden-Baden. Í lok heimstyrjaldarinnar síðari varð Baden höfuðborg franska hernámssvæðisins og aðalsetur franska hersins í Þýskalandi. Síðustu frönsku hermennirnir fóru ekki þaðan fyrr en 1999. Árið 2009 var borgin vettvangur leiðtogafundar NATO.

## Myndasafn

Friedrichsbad Neues Schloß und Kirche der Klosterschule vom Heiligen Grab in Baden-Baden.JPG|Kastali greifanna af Baden
Baden-Baden-Kurhaus-20-2017-gje.jpg|Kurhaus. Helsta baðhús borgarinnar.
Baden-Baden-Trinkhalle-158-2015-gje.jpg|Frægðarhöll drykkjunnar er með veggmyndir úr fornöld sem fjalla um drykkjuskap
Baden-Baden - Altstadt.jpg|Miðborgarmynd
Baden-Baden-Theater-130-2017-gje.jpg|Leikhús
Baden-Baden-Altes Dampfbad-06d-Vasen auf Stelzen-2020-gje.jpg|Gamalt gufubað
Baden-Baden-Frieder-Burda-Museum-02c-Sequoia-2014-gje.jpg|Safn Frieder Burda
Baden-Baden-Festspielhaus-Alter Bahnhof-42-Nordostseite-rechte Mitte-gje.jpg|Hátíðarsalur
Baden-Baden-Altes Schloss Hohenbaden-49-Palasecke-Picknick-2007-gje.jpg|Gamli Hohenbaden kastali
Baden-Baden-Lichtentaler Allee-526-Szene beim Stadtmuseum-2014-gje.jpg|Lichtentaler Allee
Baden-Baden-vom Merkurgipfel-38-Kloster Lichtental-2021-gje.jpg|Lichtental Cistercian klaustur
Baden-Baden-Merkur-14-vom Battert-beim Bergwachthaus-2010-gje.jpg|Fjall Merkur

## Heimildir